CELEX: 31984R2305
Language: el
Date: 1984-08-06 00:00:00
Title: Κανονισμός (ΕΟΚ) αριθ. 2305/84 του Συμβουλίου της 6ης Αυγούστου 1984 για την τέταρτη τροποποίηση του κανονισμού (ΕΟΚ) αριθ. 320/84 περί καθορισμού, για ορισμένα αποθέματα ιχθύων και ομάδες αποθεμάτων ιχθύων που βρίσκονται στην αλιευτική ζώνη της Κοινότητας, του προσωρινού συνόλου επιτρεπομένων αλιευμάτων για το 1984, του προσωρινού μεριδίου αυτών των αλιευμάτων που χορηγείται στην Κοινότητα, της κατανομής του μεριδίου αυτού στα κράτη μέλη και των όρων υπό τους οποίους το σύνολο επιτρεπομένων αλιευμάτων είναι δυνατόν να αλιευθεί

Avis juridique important

|

31984R2305

Κανονισμός (ΕΟΚ) αριθ. 2305/84 του Συμβουλίου της 6ης Αυγούστου 1984 για την τέταρτη τροποποίηση του κανονισμού (ΕΟΚ) αριθ. 320/84 περί καθορισμού, για ορισμένα αποθέματα ιχθύων και ομάδες αποθεμάτων ιχθύων που βρίσκονται στην αλιευτική ζώνη της Κοινότητας, του προσωρινού συνόλου επιτρεπομένων αλιευμάτων για το 1984, του προσωρινού μεριδίου αυτών των αλιευμάτων που χορηγείται στην Κοινότητα, της κατανομής του μεριδίου αυτού στα κράτη μέλη και των όρων υπό τους οποίους το σύνολο επιτρεπομένων αλιευμάτων είναι δυνατόν να αλιευθεί  

Επίσημη Εφημερίδα αριθ. L 213 της 09/08/1984 σ. 0001 - 0003

***** ΚΑΝΟΝΙΣΜΟΣ (ΕΟΚ) αριθ. 2305/84 ΤΟΥ ΣΥΜΒΟΥΛΙΟΥ  της 6ης Αυγούστου 1984  για την τέταρτη τροποποίηση του κανονισμού (ΕΟΚ) αριθ. 320/84 περί καθορισμού, για ορισμένα αποθέματα ιχθύων και ομάδες αποθεμάτων ιχθύων που βρίσκονται στην αλιευτική ζώνη της Κοινότητας, του προσωρινού συνόλου επιτρεπομένων αλιευμάτων για το 1984, του προσωρινού μεριδίου αυτών των αλιευμάτων που χορηγείται στην Κοινότητα, της κατανομής του μεριδίου αυτού στα κράτη μέλη και των όρων υπό τους οποίους το σύνολο επιτρεπομένων αλιευμάτων είναι δυνατόν να αλιευθεί  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως το άρθρο 11,  την πρόταση της Επιτροπής,  Εκτιμώντας:  ότι, βάσει του άρθρου 3 του κανονισμού (ΕΟΚ) αριθ. 170/83, το Συμβούλιο είναι αρμόδιο για τον καθορισμό του συνόλου επιτρεπομένων αλιευμάτων ανά απόθεμα ή ομάδα αποθεμάτων, του μεριδίου που διατίθεται για την Κοινότητα καθώς και των ειδικών όρων υπό τους οποίους είναι δυνατόν να αλιευθούν τα αλιεύματα αυτά· ότι, σύμφωνα με το άρθρο 4 του ίδιου κανονισμού, το μερίδιο αυτό που διατίθεται για την Κοινότητα κατανέμεται μεταξύ των κρατών μελών·  ότι ο κανονισμός (ΕΟΚ) αριθ. 320/84 (2), όπως τροποποιήθηκε τελευταία από τον κανονισμό (ΕΟΚ) αριθ. 2179/84 (3), καθόρισε, για ορισμένα αποθέματα ιχθύων ή ομάδες αποθεμάτων ιχθύων που βρίσκονται στην αλιευτική ζώνη της Κοινότητας, το προσωρινό σύνολο των επιτρεπομένων αλιευμάτων για το 1984, το προσωρινό μερίδιο αυτών των αλιευμάτων που χορηγείται στην Κοινότητα, την κατανομή αυτού του μεριδίου μεταξύ των κρατών μελών και τους όρους υπό τους οποίους μπορεί να αλιευθεί το σύνολο των επιτρεπομένων αλιευμάτων·  ότι από την 1η Οκτωβρίου 1983 η Κοινότητα είναι συμβαλλόμενο μέρος της σύμβασης για τη διατήρηση του σολομού στο βόρειο Ατλαντικό Ωκεανό (4) και μέλος της Επιτροπής Δυτικής Γροιλανδίας του Οργανισμού Διατηρήσεως του Σολομού του Βορείου Ατλαντικού που ιδρύθηκε βάσει της εν λόγω σύμβασης·  ότι η Επιτροπή Δυτικής Γροιλανδίας πρότεινε κανονιστικό μέτρο επείγουσας φύσεως, κατά την έννοια του άρθρου 13 παράγραφος 5 της σύμβασης, με στόχο τη μείωση της προσπάθειας για την αλίευση του σολομού στα ανοικτά των ακτών της δυτικής Γροιλανδίας·  ότι, βάσει του άρθρου 14 της σύμβασης, κάθε συμβαλλόμενο μέρος μεριμνά ώστε να ληφθούν τα αναγκαία μέτρα για την εφαρμογή των κανονιστικών μέτρων που καθίστανται δεσμευτικά σύμφωνα με το άρθρο 13 της σύμβασης·  ότι, σύμφωνα με το άρθρο 13 παράγραφος 5 της σύμβασης, κάθε μέλος στη ζώνη δικαιοδοσίας αλιείας του οποίου εφαρμόζεται κανονιστικό μέτρο δύναται να υποβάλει ένσταση κατ' αυτού του επείγοντος μέτρου εντός προθεσμίας 30 ημερών από την ημερομηνία κατά την οποία προτείνεται το μέτρο από την επιτροπή·  ότι τα μέλη της Επιτροπής της Δυτικής Γροιλανδίας γνωστοποίησαν ήδη την πρόθεσή τους να μη διατυπώσουν ένσταση κατά της πρότασης επείγοντος μέτρου, λαμβανομένης υπόψη της σημερινής κατάστασης των αποθεμάτων·  ότι για την εφαρμογή αυτού του επείγοντος μέτρου πρέπει, κατά συνέπεια, να τροποποιηθεί ήδη από τώρα ο κανονισμός (ΕΟΚ) αριθ. 320/84,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 320/84 τροποποιείται ως εξής:  1. Το παράρτημα Ι τροποποιείται ως εξής:  α) τα στοιχεία σχετικά με το σολομό της δυτικής Γροιλανδίας (ζώνη NAFO 1 δυτικά των 44°00' Δ και εντός των 40 μιλίων από τις γραμμές βάσης) αντικαθίστανται από τα στοιχεία που περιλαμβάνονται στο παράρτημα Ι του παρόντος κανονισμού·  β) η σημείωση «(δ)» καταργείται.  2. Στο παράρτημα ΙΙ, τα στοιχεία σχετικά με το σολομό της δυτικής Γροιλανδίας (ζώνη NAFO 1 δυτικά των 44°00' Δ και εντός των 40 μιλίων από τις γραμμές βάσης) αντικαθίστανται από τα στοιχεία που περιλαμβάνονται στο παράρτημα ΙΙ του παρόντος κανονισμού.  Άρθρο 2  Ο παρών κανονισμός αρχίζει να ισχύει από της δημοσίευσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Αυγούστου 1984.  Για το Συμβούλιο  Ο Πρόεδρος  J. O'KEEFFE  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 37 της 8. 2. 1984, σ. 1.  (3) ΕΕ αριθ. L 139 της 28. 7. 1984, σ. 2.  (4) ΕΕ αριθ. L 378 της 31. 12. 1982, σ. 24, και ΕΕ αριθ. L 282 της 14. 10. 1983, σ. 63.   ΠΑΡΑΡΤΗΜΑ Ι  1.2.3.4 //   //   //   //   // Είδος   // Ζώνη CIEM/NAFO  // TAC 1984 (σε τόνους)  // Μερίδια  της Κοινότητας  για το 1984  (σε τόνους)  //   //   //   //   // Σολομός του Ατλαντικού  // NAFO 1 δυτικά των 44°00' Δ και εντός των 40 μιλίων από τις γραμμές βάσεως  // -  // 870  //   //   //   //     ΠΑΡΑΡΤΗΜΑ ΙΙ  1,3.4.5 //   //   //   // Απόθεμα   // Κράτος μέλος   // Ποσόστωση 1984  (σε τόνους)   //   //  1.2.3.4.5 // Είδος   // Γεωγραφικές περιοχές   // Ζώνη CIEM/NAFO  //   //   //   //   //   //   //   // Σολομός του  Ατλαντικού  // Δυτική Γροιλανδία  // NAFO 1 δυτικά των 44°00' Δ και εντός των 40 μιλίων από τις γραμμές βάσεως  // Βέλγιο  Δανία  Γερμανία  Ελλάδα  Γαλλία  Ιρλανδία  Ιταλία  Λουξεμβούργο  Κάτω Χώρες  Ηνωμένο Βασίλειο  Διαθέσιμο για τα κράτη μέλη   //  870 (1)   //   //   //   // Σύνολο ΕΟΚ  // 870  //   //   //   //  //